S’ha celebrat el Consell Assessor de la candidatura a Patrimoni de la Humanitat
08 d’abril 2019

S’ha celebrat el Consell Assessor de Patrimoni de la Humanitat, l’últim de la primera etapa del projecte de Patrimoni de la Humanitat. En este consell s’ha parlat de l'adhesió a la xarxa de jueries, de la situació de l’expedient de la candidatura de Sagunt a Patrimoni de la Humanitat i la candidatura a Segell de Patrimoni Europeu, del que Sagunt ja és finalista. L’alcalde de Sagunt, Quico Fernández, ha declarat que “**en només tres anys, hem aconseguit un reconeixement que ja està tenint una repercussió directa en la ciutat**”. Estos reconeixements han sigut “**ser Capital Valenciana de la Romanització, també Capital Cultural Valenciana i hem sigut admesos en tres rutes de caràcter internacional. En primer lloc, la ruta dels Fenicis Camí d'Aníbal, la Ruta Europea de Patrimoni Industrial (ERIH)  i, l'última, _la Red de Juderías Caminos de Sefarad_ que també és una ruta amb una vinculació amb Europa. Hem sigut ja els finalistes per a ser candidats a Segell de Patrimoni Europeu**”, ha explicat l’alcalde.

  

Per altra banda, l’alcalde ha declarat que “**hem sigut capaços de donar vida al patrimoni a través de projectes educatius, de projectes de caràcter turístic, que fan realment que el patrimoni tinga un sentit més enllà de la contemplació nostàlgica. El patrimoni ha d'estar viu i ha de ser un instrument sobre el qual s'actua i que té després un retorn de caràcter social i econòmic**”.

  

L’alcalde ha agraït a l’assessor Antoni Gómez, qui ha coordinat totes les universitats, el Consell Valencià de Cultura i  totes les institucions que estan donant suport, i, també, a totes les associacions que estan vinculades amb la recuperació del patrimoni de la ciutat, “**aportant les seues idees i la seua energia**”. Ressalta, també, que  gràcies a tota la gent que està treballant per al Patrimoni Industrial, per al Patrimoni Històric, des de la recuperació del castell fins a les recreacions històriques o a la realització de conferències s’està permetent, per una banda, conéixer millor la història de la ciutat i el patrimoni, donar-li major difusió, i, per una altra, posar-lo més en valor i poder projectar-lo. 

![](/media/qulcesnw/68_c_consell-assessor.jpg)  

​​​

*   [](http://www.facebook.com/sharer.php?u=https://aytosagunto.es/va/actualitat/s-ha-celebrat-el-consell-assessor-de-la-candidatura-a-patrimoni-de-la-humanitat/ "Facebook")
*   [](http://twitter.com/share?url=https://aytosagunto.es/va/actualitat/s-ha-celebrat-el-consell-assessor-de-la-candidatura-a-patrimoni-de-la-humanitat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/s-ha-celebrat-el-consell-assessor-de-la-candidatura-a-patrimoni-de-la-humanitat/ "Linked In")
*   [](mailto:?body=https://aytosagunto.es/va/actualitat/s-ha-celebrat-el-consell-assessor-de-la-candidatura-a-patrimoni-de-la-humanitat/)